**MINISTERSTVO ZDRAVOTNÍCTVA SLOVENSKEJ REPUBLIKY**

Odbor verejného obstarávania

Limbová 2, 837 52 Bratislava

č. spisu:

Bratislava 02.04.2020

Výtlačok jediný.

Počet listov: 1

Počet príloh: 1

**Zápisnica z rokovania o cene**

**Predmet zákazky:**

**„Dýchacie prístroje s príslušenstvom**“

**Postup zadania zákazky**: priame rokovacie konanie

(OZNÁMENIE O PRK)

Verejný obstarávateľ za účelom dosiahnutia hospodárnosti a efektívnosti vynaložených finančných prostriedkov v zmysle § 10 ods. 2 zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, inicioval toto rokovanie o cene ktoré sa sa z dôvodu mimoriadnej udalosti konalo online prostredníctvom systému JOSEPHINE zúčastnili za verejného obstarávateľa:

Mgr. Michal Machánek, MSc. Martin Smatana, Ing. Ondrej Kuruc

za uchádzača

CHIRANA Medical, a.s. – Ing. Oskar Baranovič a Ing. Ján Brkal

Na základe rokovania o cene uchádzač CHIRANA Medical, a.s. znížil svoju ponuku predloženú do úvodnej fázy za účelom stanovenia predpokladanej hodnoty zákazky z hodnoty 7 966 400,00 EUR bez DPH na hodnotu 7 647 744,00 EUR bez DPH. Taktiež upravil záručnú dobu zo štandardných 24 mesiacov na 36 mesiacov. Spoločnosť CHIRANA Medical je jediným výrobcom pľúcnych ventilátorov na území SR a na základe rozhodnutia predsedu vlády a ministra zdravotníctva verejný obstarávateľ priamo oslovil túto spoločnosť. Viď mediálne vyhlásenia zo dňa 01.04.2020.

Zástupcovia verejného obstarávateľa si uvedomujú že ponuka uchádzača je nižšia ako štandardná cenníková cena ale je vyššia ako cena prístrojov od spoločnosti CHIRANA ponúkaných na trhu pred niekoľkými mesiacmi stále však ponuka je nižšia ako priemerná cena konkurenčných prístrojov avšak z dôvodu vzniku ohrozenia verejného zdravia II. stupňa podľa § 48 ods. 2 písm. a) zákona č. 255/2017 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov z dôvodu výskytu prenosného ochorenia, podozrení na prenosné ochorenie alebo podozrení na úmrtie na prenosné ochorenie nad predpokladanú úroveň a nevyhnutnosti prijať opatrenia podľa § 6 až § 9 zákona č. 42/1994 Z.z. o civilnej ochrane obyvateľstva v znení neskorších predpisov, vládou Slovenskej republiky vyhlásená mimoriadna situácia na území Slovenskej republiky podľa § 8 zákona Národnej rady Slovenskej republiky č. 42/1994 Z.z. o civilnej ochrane obyvateľstva v znení neskorších predpisov, a to na zabezpečenie úloh a opatrení zameraných na ochranu života, zdravia a majetku, prijímaní opatrení na znižovanie rizík ohrozenia a v situácii kedy Štáty Európskej únie na základe vlastných potrieb nakupujú zdravotnícku techniku a zdravotnícke pomôcky za ceny vysoko nad štandardné priemerné ceny ani verejnému obstarávateľovi neostáva iná možnosť ako prijať ponuku uchádzača nakoľko v prvom rade musí zabezpečiť ochranu zdravia a života obyvateľstva SR.

V Bratislave dňa: 02.04.2020

Mgr. Michal Machánek ...........................................

MSc. Martin Smatana ...........................................

Ing. Ondrej Kuruc, PhD. ...........................................